**Foreldreinformasjon**

**Vitamin K til nyfødte**

Trenger alle nyfødte vitamin K?

Vi anbefaler at alle nyfødte barn får vitamin K (som injeksjon) like etter fødselen. Profylakse med vitamin K regnes som sikkert og trygt for å forebygge blødninger forårsaket av vitamin K mangel.

Vi har i dag ingen sikre vitenskapelige holdepunkter som tilsier at tilførsel av vitamin K i anbefalte doser er skadelig for barnet.

Hvordan gis vitamin K?

Vitamin K kan gis på to måter:

1. Ved intramuskulær injeksjon kort tid etter fødselen.

Denne rutinen anbefales i utgangspunktet til alle nyfødte.

Denne injeksjonen beskytter mot blødningssykdom over lang tid. Det er derfor ikke nødvendig å gi ytterligere injeksjoner, eller annen form for ekstra vitamin K tilskudd.

1. Som dråper i barnets munn (peroral medisinering).

* Per oral dosering er forbundet med større risiko for å svikte. Første dose Phytomenadion (Ka-Vit®) 2 mg p.o gis kort tid etter fødselen. 2mg =2 dråper. Samme dose gis deretter på 3.levedøgn og i 4.leveuke.

Indikasjoner for vitamin K peroralt (i barnets munn) er svært få:

* + Barn av mødre med HIV infeksjon rett etter fødsel. Etter 1-2 døgn når barnet er godt vasket, kan man sette vitamin K i.m. og dermed unngå langvarig peroral behandling
* Guttebarn til mødre som er verifiserte bærere av hemofili, eller at mor er mulig bærer, inntil APTT-testen tilsier at barnet ikke er affisert.
* Det kan også gis hvis foreldre motsetter seg/ikke ønsker forebyggende vitamin K som injeksjon

Kvinne- og barneklinikken SUS, 2021  
[www.sus.no/kvinneklinkken](http://www.sus.no/kvinneklinkken)